Държавен вестник, бр. 50, 2018 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  50
активи на съответния фонд за допълнително 
задължително пенсионно осигуряване, на-
малени със средствата на резерва по чл. 193, 
ал. 7 от Кодекса за социално осигуряване, след 
преизчисляване на размера на своя резерв 
към предходния работен ден пенсионноосигу-
рителното дружество може да вземе решение 
за освобождаване на средства от него.
(2) Когато при преизчисляване на резерва по 
реда на чл. 193, ал. 8 от Кодекса за социално 
осигуряване се установи, че той надвишава 3 
на сто от нетните активи на съответния фонд 
за допълнително задължително пенсионно 
осигуряване, намалени със средствата на 
резерва по чл. 193, ал. 7 от Кодекса за соци-
ално осигуряване, в срок 5 работни дни от 
преизчисляването пенсионноосигурителното 
дружество взема решение за освобождаване 
на необходимите средства от своя резерв за 
привеждане на размера му в съответствие с 
това ограничение.
(3) Размерът на средствата, които се ос-
вобождават от резерва на пенсионноосигури-
телното дружество, се посочва в решенията 
по ал. 1 и 2. Те се вземат от управителния 
орган на дружеството или от лицата, които 
го управляват и представляват, съобразно 
предвиденото в устава му.
(4) Освобождаването на средствата от 
резерва се извършва в деня на решението по 
ал. 1, съответно ал. 2.
(5) Пенсионноосигурителното дружество 
представя в Комисията за финансов надзор 
заедно със справката по чл. 9 решенията 
по ал. 1 и 2 по електронен път, подписани 
с квалифициран електронен подпис, или на 
хартиен носител в оригинал или като заве-
рено копие.“
§ 10. В § 4 от преходните и заключител-
ните разпоредби думите „чл. 193, ал. 12“ се 
заменят с „чл. 193, ал. 13“.
§ 11. В т. 5 от приложение № 2 към чл. 5, 
ал. 2 и 3 и чл. 10, ал. 2 думите „заместник-
председателя на Комисията за финансов 
надзор, ръководещ управление „Осигурителен 
надзор“ се заменят с „Комисията за финансов 
надзор“.
Заключителни разпоредби
§ 12. Наредбата влиза в сила от 19.11.2018 г.
§ 13. Наредбата е приета с Решение № 568-Н
от 6 юни 2018 г. на Комисията за финансов 
надзор.
Председател: 
Карина Караиванова
5619
ВЪРХОВЕН 
АДМИНИСТРАТИВЕН СЪД
РЕШЕНИЕ № 7271 
от 1 юни 2018 г.
по административно дело № 2858 от 2018 г.
Върховният административен съд на Репуб­
лика България – петчленен състав – I колегия, 
в съдебно заседание на дванадесети април 
две хиляди и осемнадесета година в състав: 
председател: Ваня Пунева, членове: Жанета 
Петрова, Таня Куцарова, Мира Райчева, Аг-
лика Адамова, при секретар Милка Ангелова 
и с участието на прокурора Мери Найденова 
изслуша докладваното от съдията Аглика 
Адамова по адм. дело № 2858/2018 г.
Производството пред петчленен състав на 
Върховния административен съд (ВАС) е по 
реда на чл. 208 – 228 от Административно­
процесуалния кодекс (АПК). 
Образувано е по касационна жалба на Ди-
митър Михайлов Димитров от гр. Варна срещу 
Решение № 643 от 16.01.2018 г. на четвърто 
отделение на Върховния административен 
съд по адм. дело № 3342/2017 г., с което е 
отхвърлено оспорването на разпоредбата на 
чл. 27, ал. 3 от Правилника за прилагане на 
Закона за интеграция на хората с увреждания.
Касаторът твърди, че решението е нищожно 
и неправилно поради необоснованост и на-
рушение на материалния закон – касационни 
основания по чл. 209, т. 1 и 3 от АПК. По 
подробни аргументи за така заявените пороци 
моли решението и оспорената разпоредба на 
ППЗИХУ да бъдат отменени. 
Ответникът – Министерският съвет на 
Република България, чрез процесуалния си 
представител оспорва касационната жалба 
и моли решението да бъде оставено в сила. 
Претендира разноски. 
Заинтересованата страна – министърът на 
труда и социалната политика, чрез процесу-
алния си представител оспорва касационната 
жалба. 
Представителят на Върховната администра-
тивна прокуратура дава мотивирано заклю-
чение за неоснователност на касационната 
жалба. Намира решението на ВАС, тричленен 
състав, за правилно и законосъобразно. 
Настоящият петчленен състав на Върховния 
административен съд констатира, че касаци-
онната жалба е подадена в законоустанове-
ния в чл. 211, ал. 1 от АПК 14-дневен срок 
от съобщаване на решението от надлежна 
страна по чл. 210, ал. 1 АПК, спрямо която 
постановеният съдебен акт е неблагоприятен, 
поради което е процесуално допустима.